'''Ulrik Stygge''' (død [[8. juni]] [[1449]]) var [[biskop]] i [[Århus]] [[1424]]-49.
 
Ulrik Stygge efterfulgte i 1424 [[Bo Mogensen]] som biskop i Århus. Han kom med det samme i strid med dronning [[Philippa af England|Philippa]], der under [[Erik af Pommern]]s udlandsrejse stod i spidsen for riget, vedrørende arven efter biskop Bo.<ref>[https://runeberg.org/dbl/10/0591.html Dansk biografisk Lexikon]</ref> Sagen blev afgjort ef en række voldgiftsmænd med ærkebiskop [[Peder Lykke (Bille)|Peder Lykke]] i spidsen. Den afsagte dom faldt ikke ud til bispens fordel. Ulrik Stygge kunne til gengæld senere opleve kongemagtens ydmygelse, da kong Erik blev afsat i [[1439]]. Kongens afsættelse skete blandt andet på grund af højgejstlighedens modstand mod ham, men der vides ikke noget nærmere om den rolle, Ulrik Stygge spillede i denne konflikt. Ulrik Stygge var en af de jyske bisper, der ved [[Christoffer 3. af Bayern]]s kroning i [[Ribe]] i [[1443]] gennemførte, at [[tiende]]n i Jylland for fremtiden skulle udgives med sit fulde beløb. Han udstedte adskillige statutter for sit eget [[domkapitel]] og for [[stift]]ets præster.
Religion Historie